OpenLLM-France/wikimedia huggingface dataset:
# Brit Pettersen

Brit Pettersen (Lillehammer, 24 de novembre de 1961) és una esquiadora de fons noruega, ja retirada, que va competir durant la dècada de 1980.
Durant la seva carrera esportiva va prendre part en tres edicions dels Jocs Olímpics d'Hivern, el 1980, 1984 i 1988. En ells va guanyar tres medalles olímpiques: una de bronze en la prova de relleus 4x5 km als Jocs de Lake Placid de 1980, on formà equip amb Anette Bøe, Marit Myrmæl i Berit Aunli; i una d'or en la mateixa prova, formant equip amb Inger Helene Nybråten, Anne Jahren i Berit Aunli, i una de bronze en els 10 km, als Jocs de Sarajevo de 1984. El 1994 fou l'encarregada de dur la bandera noruega en la cerimònia inaugural dels Jocs de Lillehammer.
En el seu palmarès també destaquen quatre medalles al Campionat del Món d'esquí nòrdic, una d'or, una de plata i dues de bronze entre les edicions de 1982 i 1987. A la Copa del Món d'esquí de fons fou dues vegades segona i dues tercera de la classificació general, aconseguint deu victòries individuals entre el 1982 i 1988.
El 1986 guanyà la Medalla Holmenkollen.

## Referències

* 1 2 3 4 «Olympedia – Brit Pettersen». [Consulta: 7 gener 2023].
* ↑ «PETTERSEN Brit». FIS-Ski. International Ski Federation. [Consulta: 14 December 2019].
# Cisteller de l'Urubamba

El cisteller de l'Urubamba (Asthenes urubambensis) és una espècie d'ocell de la família dels furnàrids (Furnariidae).

## Hàbitat i distribució

Habita zones amb arbres i matolls als Andes del nord i est de Perú i nord de Bolívia.

## Referències

* ↑ «Cisteller de l'Urubamba». Cercaterm. TERMCAT, Centre de Terminologia. Rev. 29/04/2021(català)
# Alberto Della Torre

Alberto Della Torre (Busto Arsizio, província de Varese, 8 de setembre de 1945) és un ciclista italià, ja retirat, que fou professional entre 1967 i 1975. Combinà la carretera amb el ciclisme en pista. En el seu palmarès destaca el Giro del Vèneto de 1968 i una victòria d'etapa a la Volta a Catalunya de 1969.

## Palmarès en ruta

* 1966
** 1r al Piccolo Giro de Llombardia
** 1r a la Milà-Bolonya
* 1968
** 1r al Giro del Vèneto
** 1r al Giro del Ticino
* 1969
** 1r al Gran Premi de la Indústria i el Comerç de Prato
** Vencedor d'una etapa a la Volta a Catalunya
* 1970
** 1r al Tour dels quatre cantons

### Giro d'Itàlia

* 1967. 48è de la classificació general
* 1968. 56è de la classificació general
* 1969. 54è de la classificació general
* 1970. 62è de la classificació general
* 1971. 72è de la classificació general

## Palmarès en pista

* 1974
** 1r als Sis dies de Delhi, amb Giorgio Morbiato

## Referències

* ↑ «DELLA TORRE Alberto». [Consulta: 1r gener 2023].
* ↑ «Palmarès d'Alberto Della Torre (Ita)». [Consulta: 1r gener 2023].
* ↑ ONLUS®, Museo del Ciclismo Associazione Culturale. «Museo del Ciclismo - Alberto DELLA TORRE» (en italià). [Consulta: 1r gener 2023].

## Enllaços externs

* Fitxa a sitiodeciclismo.net
# F-Spot

F-Spot és una eina de gestió i retoc d'imatges per a l'escriptori GNOME, compatible amb els formats gràfics més importants com el JPEG, PNG, TIFF, DNG, GIF, SVG, RAW, PEF…
F-Spot permet importar imatges des del disc dur de l'ordinador, des de la càmera de fotos, i fins i tot des del Firefox o el Thunderbird. Si les fotos importades són d'un mateix esdeveniment, el programa pot crear una etiqueta per a aquestes fotos (se'n poden crear tantes com se'n necessitin) per tal d'identificar-les, fins i tot és capaç de detectar si ja n'hi ha presents a la base de dades còpies de les imatges importades per tal de no fer duplicats d'aquestes imatges.
Una de les característiques més avantatjoses de què disposa el programa és que quan s'editen les fotos es crea una còpia nova, de manera que l'original no és alterada. Després de la primera edició d'una fotografia, les edicions posteriors modificaran la mateixa versió, encara que si es vol, es poden crear múltiples versions de la foto per tal de crear diferents edicions.

## Opcions

* Pot retallar les imatges seleccionant qualsevol part de la instantània.
* Incorpora una opció per eliminar els ulls vermells.
* Permet ajustar la brillantor dels i el nivell dels colors per fer una imatge més equilibrada.
* Incorpora la visualització d'imatges mitjançant una projecció.
* Conversió del color de les imatges en tons sèpies.
* Millora de la nitidesa d'una regió de la imatge, o de la imatge sencera.
* Permet modificar la informació de la data d'una o diverses imatges al mateix temps.
* Possibilitat d'afegir noves funcions a l'aplicació.
* Ofereix una integració completa amb llocs webs com ara Flickr o Picasa.
* Es poden crear CDs de les fotos.

## Vegeu també

* digiKam
* Shotwell
* Picasa
# Lee Addy

Lee Addy (nascut el 7 de juliol de 1990 en Accra) és un futbolista ghanès que actualment juga de defensa central pel Bechem Chelsea.

## Referències

* ↑ «Ghana Squadlist for FIFA 2010 World Cup». Arxivat de l'original el 2010-06-15. [Consulta: 28 juny 2010].
# Blue Dragon Ral Ω Grad

Blue Dragon Ral Ω Grad (BLUE DRAGON ラルΩグラド, Burū Doragon Raru Gurado) és un manga escrit per Tsuneo Takano i dibuixat per Takeshi Obata. Va ser publicat en la revista Shōnen Jump entre l'any 2006 i el 2007, consta de 29 capítols més un epíleg que foren compilats en 4 tankōbon. A diferència de Blue Dragon ST, no segueix la història de Blue Dragon ni té els mateixos personatges, però segueix basat en aquest videojoc.

## Referències

* ↑ «Mangues publicats des de l'any 2000 en la revista Shōnen Jump» (en japonés). Arxivat de l'original el 2009-02-01. [Consulta: 23 gener 2009].
# Cisteller de barbeta blanca

El cisteller de barbeta blanca és una espècie d'ocell de la família dels furnàrids (Furnariidae) antany ubicat al gènere Schizoeaca.

## Hàbitat i distribució

Habita sotabosc, arbusts i praderies humides de les muntanyes de Colòmbia, oest de Veneçuela, Equador i nord del Perú.

## Referències

* ↑ «Cisteller de barbeta blanca». Cercaterm. TERMCAT, Centre de Terminologia. Rev. 29/04/2021(català)
# Montpedrós (Conca de Dalt)

El Montpedrós és una muntanya de 1.614,2 metres del terme actual de Conca de Dalt, pertanyent a l'antic municipi d'Hortoneda de la Conca.
Està situada a l'est i lleugerament al nord d'Hortoneda, just al nord d'on hi havia hagut la caseria de bordes de Segan. Forma part del Roc de Montpedrós, i el seu vessant oriental és el Roc de Sant Cristòfol. Al seu vessant sud-est, a la carena principal, hi ha l'església romànica de Sant Cristòfol. En el seu vessant sud-occidental hi ha la Solana de Montpedrós i al nord-occidental, l'Obaga de Montpedrós i, més lluny, tota la zona de Senllí.

## Enllaços externs

* Institut Cartogràfic de Catalunya
# F-score

En l'anàlisi estadística de la classificació binària, la puntuació F o mesura F és una mesura de la precisió d'una prova. Es calcula a partir de la precisió i el reclam de la prova, on la precisió és el nombre de resultats positius veritables dividit pel nombre de tots els resultats positius, inclosos els que no s'han identificat correctament, i el reclam és el nombre de resultats positius veritables dividit pel nombre de totes les mostres que haurien d'haver estat identificades com a positives. La precisió també es coneix com a valor predictiu positiu i el reclam també es coneix com a sensibilitat en la classificació binària de diagnòstic.
La puntuació F$_1$ és la mitjana harmònica de la precisió i el reclam. Per tant, representa simètricament la precisió i el reclam en una mètrica. El més genèric $F_{\beta }$ La puntuació aplica pesos addicionals, valorant una de precisió o reclam més que l'altra.
El valor més alt possible d'una puntuació F és 1,0, que indica precisió i reclam perfectes, i el valor més baix possible és 0, si la precisió o el reclam són zero.
Es creu que el nom F-mesura rep el nom d'una funció F diferent al llibre de Van Rijsbergen, quan es va presentar a la Quarta Conferència de Comprensió de Missatges (MUC-4, 1992).
$F_{1}={\frac {2}{\mathrm {recall} ^{-1}+\mathrm {precision} ^{-1}}}=2{\frac {\mathrm {precision} \cdot \mathrm {recall} }{\mathrm {precision} +\mathrm {recall} }}={\frac {2\mathrm {tp} }{2\mathrm {tp} +\mathrm {fp} +\mathrm {fn} }}$
Una puntuació F més general, $F_{\beta }$, que utilitza un factor real positiu $\beta$, on $\beta$ s'escull de manera que es consideri el reclam $\beta$ vegades tan important com la precisió, és:
$F_{\beta }=(1+\beta ^{2})\cdot {\frac {\mathrm {precision} \cdot \mathrm {recall} }{(\beta ^{2}\cdot \mathrm {precision} )+\mathrm {recall} }}$
Pel que fa als errors de tipus I i de tipus II, això es converteix en:
$F_{\beta }={\frac {(1+\beta ^{2})\cdot \mathrm {true\ positive} }{(1+\beta ^{2})\cdot \mathrm {true\ positive} +\beta ^{2}\cdot \mathrm {false\ negative} +\mathrm {false\ positive} }}\,$
La puntuació F també s'utilitza en l'aprenentatge automàtic. No obstant això, les mesures F no tenen en compte els veritables negatius, per tant, es poden preferir mesures com el coeficient de correlació de Matthews, la informació o el kappa de Cohen per avaluar el rendiment d'un classificador binari.
La puntuació F s'ha utilitzat àmpliament en la literatura de processament del llenguatge natural, com en l'avaluació del reconeixement d'entitats amb nom i la segmentació de paraules.

## Referències

* ↑ «F-Score» (en anglès). https://deepai.org,+17-05-2019.+[Consulta: 25 març 2023].
* ↑ «What is F1-score and what is it's importance in Machine learning?» (en anglès). https://vidyasheela.com.+[Consulta: 25 març 2023].
* ↑ Sasaki, Y. «The truth of the F-measure». . Arxivat 2020-09-23 a Wayback Machine.
* ↑ What the F-measure doesn't measure.
* ↑ (2016) "Complementarity, F-score, and NLP Evaluation".
# Jan Porcellis

Jan Porcellis (Gant, 1584 - Zoeterwoude, 1632) va ser un pintor flamenc especialitzat en marines, pare del també pintor Julius Porcellis (1609-1645). Un dels temes principals de les seves obres consisteix en la representació d'una petita embarcació navegant propera a la costa, sobre un mar agitat. Va gaudir en vida de gran estimació, fins al punt que alguns pintors famosos de la seva època, com Rembrandt i Jan van de Cappelle col·leccionaven les seves obres.

## Referències

* ↑ Jan Porcellis.
# Laurent Charbonnel

Laurent Charbonnel (Mende, març 1968), conegut familiarment com a Charbo o Roscoe, és un antic pilot d'enduro occità de renom internacional durant les dècades del 1980 i 1990. Al llarg de la seva carrera va guanyar un Campionat d'Europa de 350cc 4T (1989) i tres campionats de França de 125cc. Va obtenir també diverses victòries en proves de prestigi com ara la Grappe de Cyrano, el Trèfle lozérien i especialment la Gilles Lalay Classic, considerada al seu moment la cursa d'enduro més dura del món. A l'edició de 1996 d'aquesta prova, Charbonnel fou declarat guanyador Ex aequo amb Stéphane Peterhansel.
El 1991, Laurent Charbonnel va guanyar l'etapa pròleg del Ral·li Dakar, disputada a Clarmont d'Alvèrnia.

## Palmarès

* Guanyador del Trophée 125 de França i subcampió absolut (1987)
* Campió d'Europa de 350cc 4T (1989)
* 3 Campionats de França d'enduro 125cc (1997-1999)
* 5 Victòries a la Grappe de Cyrano (1995-1998, 2002)
* 2 Victòries a la Gilles Lalay Classic (1996-1997)
* 1 Victòria al Trèfle lozérien (1992)

## Referències

* ↑ Estran, Olivier. «La course d'enduro moto "la plus dure du monde" est de retour en Limousin» (en francès). francebleu.fr, 14-02-2020.
* ↑ Di Meo, Dino. «La Gilles-Lalay Classic, l'enduro le plus dur» (en francès). liberation.fr. Libération, 25-02-1995.
* 1 2 «Gilles Lalay Classic» (en francès). gilleslalayclassic.free.fr.
* ↑ «Vatanen et Charbonnel demarrent fort» (en francès). humanite.fr. L'Humanité, 31-12-1990. Arxivat de l'original el 2007-12-06. [Consulta: 18 maig 2023].
# Força (fortificació)

La força és un indret que ha estat fortificat. A Catalunya resten topònims que deriven d'aquestes construccions com ara la Força de Vilamajor (centre històric del poble de Sant Pere de Vilamajor), la Força de Sant Celoni (nucli primitiu de Sant Celoni), el carrer de la Força de la ciutat de Girona o la Força de Cartellà a Maçanet de la Selva, entre d'altres.

## Referències

* ↑ «Diccionari de la llengua catalana». [Consulta: 23 desembre 2021].
* ↑ «força | enciclopèdia.cat». [Consulta: 23 desembre 2021].

## Vegeu també

* Vila closa
* La Força
Viccionari
# Mirapeis de Tarn

Mirapeis de Tarn (en francès Mirepoix-sur-Tarn) és un municipi francès situat al departament de l'Alta Garona, a la regió Occitània.

## Monuments

* Església de santa Julita i sant Quirze
* Pont sobre el Tarn
* Església

## Referències

* ↑ «Toponímia occitana». Arxivat de l'original el 2012-03-03. [Consulta: 2 setembre 2010].
# Clarice Pignalberi de Hassan

Clarice Pignalberi d'Hassan (San Carlos Centro, Santa Fe, 6 de maig de 1931 - Santa Fe, 31 de juliol de 1993) va ser una limnòloga i biòloga argentina, investigadora superior del Consell Nacional de Recerques Científiques i Tècniques (CONICET).

## Trajectòria

Nascuda a San Carlos Centro, Santa Fe Argentina, el 6 de maig de 1931, va obtenir el títol de mestra nacional, el 1948. I va iniciar els seus estudis terciaris a l'Institut del Professorat de Santa Fe, sobre Ciències Naturals, dependent de la Universitat Nacional del Litoral el 1953, va aconseguir ser professora d'ensenyament mitjà en l'especialitat de Ciències Naturals el 1956.
El 1961 va iniciar els seus treballs a l'Institut de Limnologia de Santa Fe, acabat de fundar, en l'àmbit del CONICET. Va començar com a becària de Perfeccionament, i amb una beca externa va viatjar a l'Institut italià de Hidrobiologia, a Pallanza. I el 1964 va ingressar al Sistema Científic del CONICET, del qual es jubilaria el 1991. Entre 1974 i 1988 va ser directora de l'Instituto Nacional de Limnología .
És membre de l'Associación Argentina de Ecologia, de la qual va ser presidenta entre 1978 i 1982

## Algunes publicacions

* Alejandro Tablado, norberto o. Oldani, liliana Ulibarrie, clarice Pignalberi. 1988. Cambios estacionales de la densidad de peces en una laguna del valle aluvial del río Paraná (Argentina). Rev. Hydrobiol. Trop. 21 (4) : 335-348
* Clarice Pignalberi, e. Cordiviola de Yuan. 1985. Fish populations in the Parana river 1. Temporary water bodies of Santa Fe and Corrientes areas, 1970-1971 (Argentine Republic). Stud. Neotrop.
* E. Cordiviola de Yuan, Clarice Pignalberi. 1985. Fish populations in the Middle Parana River : lentic environment of Diamante and San Pedro Areas (Argentine Republic). Hydrobiologia, 127 : 213-218
* Norberto o. Oldani, o. Oliveros, clarice Pignalberi. 1984. Aspectos limnológicos de ambientes próximos a la ciudad de Santa Fe (Parana medio) : Poblaciones de peces ligadas a la vegetación. Neotropica (La Plata), vol. XXX, no 84 : 127-139
* Clarice Pignalberi. 1981. Fish populations of the Parana River II. Santa Fe and Corrientes Areas. Hydrobiologia, vol. LXXVII, na 3 : 261-272
* A.A. Bonetto, w. Dioni, c. Pignalberi. 1969. Limnological investigations on biotic communities in the Middle Parana River Valley. Vehr. intern. Verein. Limnol. 17 : 1035-1050
* A.A. Bonetto, c. Pignalberi, e. Cordiviola. 1965. Contribution a1 conocimiento de las populaciones de peces de las lagunas islenias del Parana medio. An. II Gong. Lat. Amer. ZOO~. Süo Paulo, 2 : 131-144
* Clarice Pignalberi. 1965. Evolution de las gonadas en +Prochilodus plafensis y ensayo de clasificación de los estados sexuales (Pisces, Characidae). An. II Congr. Lat. Amer. ZOO~. Sao Paulo, 2 : 203-208

## Referències

* ↑ «14-33-Pignalberi.pdf». Google Docs.
* ↑ «[http://aquaticcommons.org/8664/1/14-33-Pignalberi.pdf Clarice Pignalberi de Hassan Ictióloga]» (en castellà). Museo de La Plata, 2012. [Consulta: 29 maig 2018].
* ↑ INTECOL bulletin. International Association for Ecology. 1974
* ↑ http://www.asaeargentina.com.ar/comision.php Arxivat 2014-04-29 a Wayback Machine.
# Albert de Pineda i Álvarez

Albert de Pineda i Álvarez és un arquitecte català per l'Escola Tècnica Superior d'Arquitectura de Barcelona el 1980, especialitzat en arquitectura enfocada al món sociosanitari.
Va realitzar juntament amb Manuel Brullet i Tenas, aconseguint el Premi FAD d'Arquitectura de l'any 1992, la reforma i rehabilitació de l'Hospital del Mar entre els anys 1988/1991 i el projecte del Parc d'Investigació Biomèdica emplaçat al costat d'aquest Hospital. En col·laboració amb aquest mateix arquitecte l'any 2000 han realitzat l'Hospital Hedwigshöhe a Berlín i el 2002 la nova Clínica Quirón a Barcelona.
L'Hospital Marítimo d'Oza, a La Corunya, realitzat en col·laboració amb Andrés Reboredo va rebre el 1996 el premi al millor edifici de España construït amb granet i el 1998 el premi d'Arquitectura Julio Galán Carvajal. El 2005 va rebre el Premi d'Arquitectura de les Comarques de Girona per l'Hospital General de Santa Caterina de Salt, i el 2008 el Premi Dècada d'Arquitectura pel Mercat de la Concepció, atorgat per la Fundació Òscar Tusquets.

## Referències

* ↑ «Parc de Recerca Biomèdica de Barcelona; Manuel Brullet i Tenas, Albert de Pineda i Àlvarez, [amb Alfonso de Luna, arquitectes]». Universitats, Recerca i Societat de la Informació. Arxivat de l'original el 2012-07-08. [Consulta: 4 març 2011].
* ↑ «Màster: Planificació i disseny de centres sanitaris». UOC. Arxivat de l'original el 2010-05-31. [Consulta: 4 març 2011].
* ↑ «Dos arquitectes catalans dissenyen un hospital a Berlín». Vilaweb, 05-11-2001. [Consulta: 4 març 2011].
* ↑ «Premio Década 2008» (en castellà). On Diseño, 01-10-2008. [Consulta: 4 març 2011].

## Enllaços externs

* Albert de Pineda i Álvarez - Lloc web oficial
# Ettore Romagnoli

Ettore Romagnoli (Roma, 11 de juny de 1871 - Roma, 1 de maig de 1938), fou un hel·lenista i literat italià.
Es llicencià el 1893, i durant la seva llarga carrera va ensenyar com docent universitari, primer a Catània, i després també a Roma i Milà. Es feu cèlebre com a assagista i crític literari, traduint diverses obres gregues (entre les altres, les tragèdies d'Eurípides, Èsquil i Sòfocles, les comèdies d'Aristòfanes, la Ilíada i l'Odissea d'Homer). Va escriure també obres de crítica literària, recopilacions de poesies, novel·les i assaigs d'argument teatral, i compongué també les músiques per alguns seus muntatges d'obres teatrals gregues per les temporades del Teatre grecoromà de Siracusa. Va ser Acadèmic d'Itàlia des del 1929. Va morir a Roma el 1938. Amant de Sicília, bressol de la civilització grega a Itàlia, es retirava sovint a Terranova de Sicília (avui Gela), ciutat natal de la seva esposa. Va ser iniciat en la maçoneria el 19 de març de 1903 en la Lògia Venti settembre de Roma i el 21 de gener de 1904 esdevingué mestre maçó.

## Referències

* ↑ Vittore Buzzi, Claudio Buzzi.
* ↑ Vittorio Gnocchini, L'Italia dei Liberi Muratori, Erasmo ed., Roma, 2005, p. 238.
# Lespedeza

La Lespedeza és un gènere de prop de 30 espècies de la família lleguminoses Fabaceae, o trèvol japonès. El gènere és natiu de regions temperades a subtropicals de l'est d'Amèrica del Nord, est i sud d'Àsia i d'Australàsia.

## Cultiu i usos

Algunes espècies serveixen de plantes ornamentals, i/o com cultius de farratge, especialment a Amèrica, enriqueix el sòl i prevé l'erosió. Pot ser herba adventícia en algunes àrees.

## Taxonomia

| Lespedeza angustifolia Lespedeza bicolor Lespedeza buergeri Lespedeza capitata Lespedeza chinensis Lespedeza cyrtobotrya Lespedeza cyrtobuergeri Lespedeza davidii Lespedeza davurica Lespedeza hirta Lespedeza homoloba Lespedeza intermedia Lespedeza intermixta Lespedeza japonica | Lespedeza juncea Lespedeza kagoshimensis Lespedeza leptostachya Lespedeza maximowiczii Lespedeza melanantha Lespedeza pilosa Lespedeza procumbens Lespedeza repens Lespedeza stuevei Lespedeza texana Lespedeza thunbergii Lespedeza tomentosa Lespedeza violacea Lespedeza virgata Lespedeza virginica |

## Referències

* ILDIS Versió 6.05
# Força Aèria Afganesa

La Força Aèria Afganesa (en paixtu:د افغانستان هوائي ځواک) (en darí: قوای هوائی افغانستان) també anomenada Força Aèria de l'Exèrcit Nacional Afganès, és un dels set cossos que componen l'Exèrcit Nacional Afganès, responsable de la defensa i guerra aèria. La Força Aèria Afganesa originalment es va establir en 1924, però en la dècada de 1990 va ser considerablement reduïda mentre el país sofria una guerra civil. La ANAAF està sent reconstruïda i modernitzada per la Combined Air Power Transition Force, part del Combined Security Transition Command-Afghanistan liderada pels Estats Units.

## Aeronaus i equipament

La Força Aèria Afganesa compta amb les següents unitats:
| Aeronau | Origen | Tipus | Versions | En servei |
| Avions ||||||
| Pilatus PC-12 | Suïssa | Avió d'enllaç | PC-12 | 18 |
| Embraer Super Tucano | Brasil | Avió d'atac a terra i Avió d'entrenament | A-29 | 15 |
| Cessna 208 Caravan | Estats Units | Avió d'enllaç i Avió d'entrenament | C-208 | 25 |
| Cessna 182 Skylane | Estats Units | Avió d'enllaç i Avió d'entrenament | C-182 | 6 |
| C-130 Hercules | Estats Units | Avió de transport militar | C-130 | 4 |
| Boeing 727 | Estats Units | Avió de transport VIP | 727 | 1 |
| Helicòpters ||||||
| Mil Mi-17 | Unió Soviètica | Helicòpter de transport militar | Mi-17 | 82 |
| MD Helicopters MD 500 | Estats Units | Helicòpter armat | MD 530F | 29 |
| Mil Mi-24 | Unió Soviètica | Helicòpter d'atac | Mi-35 | 11 |
| Bell UH-1 | Estats Units | Helicòpter de transport militar | UH-1 | 10 |
| Aerospatiale Lama | França | Helicòpter de reconeixement militar | AS315B | 3 |

## Galeria d'imatges

* MD Helicopters MD 530F
* Mil Mi-17 afganesos.

## Vegeu també

* Exèrcit de l'Afganistan
* República Democràtica de l'Afganistan
* Força Internacional d'Assistència i de Seguretat

## Referències

* ↑ «"Afghanistan: Karzai creates an Air Force"». Arxivat de l'original el 2011-02-11. [Consulta: 8 desembre 2015].
* ↑ Department of Defense, Brief with Commander, CAPTF, January 24, 2008
* ↑ Afghan National Army Air Corp (ANAAC) Order of Battle update: August 2009

## Enllaços externs

* Defendamerica.mil article on the training of Afghan pilots
* Globalsecurity.org page on the Afghan Air Force
* Photos of Afghan aircraft
* Roundels of the world, Afghanistan
# Cavan

Cavan (/ˈkævən/, en irlandès an Cabhán, "el buit") és una ciutat d'Irlanda, a la regió de l'Ulster i cap del comtat homònim. Es troba a prop de la frontera amb Irlanda del Nord. Pel seu terme passa la carretera carretera N3 que enllaça Dublín (al sud) amb Enniskillen, Ballyshannon i Donegal (al nord).

## Cultura

Cavan va acollir les celebracions dels anys 2010, 2011 i 2012 del Fleadh Cheoil, festival de música irlandesa.

## Agermanaments

* Jaunay-Clan.

## Galeria d'imatges

* Centre de la ciutat
* Ajuntament de Cavan
* Jutjats de Cavan

## Enllaços externs

* Cavan - Lloc web oficial
# Mirangials

Myriangiales és un ordre de fongs Ascomycota, que principalment són fitopatògens.
Els seus cossos fructífers no tenen ostiols. Són sapròfits o epífits.

## Famílies

Eriksson (2006) va dividir aquest ordre en dues famílies:
* Elsinoaceae amb deu gèneres
* Myriangiaceae amb quatre gèneres

## Referències

* ↑ R. Kenneth Horst. Westcott's Plant Disease Handbook. Springer Science & Business Media, 29 juny 2013, p. 43. ISBN 978-1-4757-3376-1.
* ↑ O. E. Eriksson (Hrsg.): Outline of Ascomycota - 2006 In: Myconet, Band 12, 2006, S. 1-82. (online html)